CELEX: 62019CN0836
Language: da
Date: 2019-11-18 00:00:00
Title: Sag C-836/19: Anmodning om præjudiciel afgørelse indgivet af Verwaltungsgericht Gera (Tyskland) den 18. november 2019 — Toropet Ltd. mod Landkreis Greiz

16.3.2020   
            
            
               DA
            
            
               Den Europæiske Unions Tidende
            
            
               C 87/3
            
         
      Anmodning om præjudiciel afgørelse indgivet af Verwaltungsgericht Gera (Tyskland) den 18. november 2019 — Toropet Ltd. mod Landkreis Greiz
      (Sag C-836/19)
      (2020/C 87/04)
      Processprog: tysk
      
         Den forelæggende ret
      
      Verwaltungsgericht Gera
      
         Parter i hovedsagen
      
      
         Sagsøger: Toropet Ltd.
      
         Sagsøgt: Landkreis Greiz
      
         Præjudicielle spørgsmål
      
      
                  1)
               
               
                  Skal artikel 10, litra a), i forordning nr. 1069/2009 (1) fortolkes således, at den oprindelige kategorisering som kategori 3-materiale går tabt, når materialet på grund af nedbrydning eller fordærv ikke længere er egnet til konsum?
               
            
                  2)
               
               
                  Skal artikel 10, litra f), i forordning nr. 1069/2009 fortolkes således, at den oprindelige kategorisering som kategori 3-materiale for animalske produkter eller fødevarer indeholdende animalske produkter går tabt, når materialet på grund af senere nedbrydnings- eller fordærvelsesprocesser udgør en risiko for folke- og dyresundheden?
               
            
                  3)
               
               
                  Skal bestemmelsen i artikel 9, litra d), i forordning nr. 1069/2009 fortolkes indskrænkende således, at materiale, der er opblandet med fremmedlegemer såsom savspåner kun skal kategoriseres som kategori 2-materiale, hvis det drejer sig om materiale, som skal forarbejdes, og som er bestemt til fodringsformål?
               
            
         (1)  Europa-Parlamentets og Rådets forordning (EF) nr. 1069/2009 af 21.10.2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/ (EUT 2009, L 300, s. 1).